ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 16. februára 2005 
								Materiál č.: 2901/2005 
								K bodu.:

S T A N O V I S K O
  
k návrhu zákona o zvýšení výsluhových dôchodkov zo sociálneho zabezpečenia policajtov a vojakov za rok 2004

I

Návrh zákona o zvýšení výsluhových dôchodkov zo sociálneho zabezpečenia policajtov a vojakov za rok 2004 na rokovanie vlády SR predkladá podľa Plánu legislatívnych úloh vlády SR na rok 2004 minister obrany SR Juraj Liška.

II

Cieľom predloženého návrhu zákona je zvýšenie výsluhových dôchodkov a invalidných výsluhových dôchodkov policajtov a profesionálnych vojakov, vdovské výsluhové dôchodky, vdovecké výsluhové dôchodky a sirotské výsluhové dôchodky po policajtoch a profesionálnych vojakoch.
Podľa tvrdenia predkladateľa, návrh zákona nebude mať dopad na štátny rozpočet.
 
Ministerstvo financií SR zásadne nesúhlasí s ďalším legislatívnym pokračovaním predmetného návrhu zákona z dôvodu, že na pokrytie vyrovnania rozdielu medzi príjmami a výdavkami osobitných účtov dotknuté rezorty presúvajú finančné prostriedky v rámci svojich rozpočtových kapitol a následne požadujú zásadné zvýšenie limitov výdavkov.

III

Legislatívna rada vlády SR návrh zákona prerokovala na svojom zasadnutí dňa 1. februára 2005  a odporučila návrh zákona dopracovať podľa jej pripomienok a odporúčaní a na rokovanie vlády SR predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval (6 pripomienok) a odporúča vláde SR návrh zákona schváliť v predloženom znení.

V Bratislave 11. februára 2005  
Vpracoval : Andrej Sinicyn

								Štefan G r m a n
								generálny riaditeľ
						              sekcia vládnej legislatívy